U ขายหุ้นโรงแรมเยอรมนีให้ ASHK สัดส่วน 5.1% รับเงิน 112.86 ลบ.
U ขายหุ้นบริษัทย่อย “VIA” ธุรกิจโรงแรมในเยอรมนี ให้ “ASHK” สัดส่วน 5.1% รับเงิน 112.86 ลบ.
U ขายหุ้นบริษัทย่อย “VIA” ธุรกิจโรงแรมในเยอรมนี ให้ “ASHK” สัดส่วน 5.1% รับเงิน 112.86 ลบ.
29 มิ.ย. 2564

บริษัท ยูซิตี้ จำกัด (มหาชน) หรือ U เปิดเผยว่า เมื่อวันที่ 28 มิถุนายน 2564 บริษัทจำหน่ายหุ้นสามัญใน Vienna International Asset GmbH (VIA) ซึ่งเป็นบริษัทย่อยที่บริษัทถือหุ้นในสัดส่วนร้อยละ 94.9 ให้แก่ Asia Hong Kong Engineering Limited (ASHK) จำนวน 1,275 หุ้น หรือคิดเป็นสัดส่วนร้อยละ 5.1 ของทุนจดทะเบียนชำระแล้วทั้งหมดใน VIA ในราคาซื้อขายรวมจำนวน 2,937,600 ยูโร (หรือประมาณ 112,862,592 บาท) ตามมติที่ประชุมคณะกรรมการบริษัท ครั้งที่ 5/2564 เมื่อวันที่ 23 มิถุนายน 2564
ทั้งนี้ VIA เป็นบริษัทที่ลงทุนในบริษัทที่ประกอบกิจการโรงแรม ซึ่งเป็นเจ้าของสิทธิการเช่าทางการเงินโดยตรงในโรงแรมจำนวน 5 แห่งในประเทศเยอรมนี
โดยภายหลังการเข้าทำธุรกรรมจำหน่ายหุ้นสามัญของ VIA แล้วเสร็จ โครงสร้างการถือหุ้นใน VIA เป็นดังนี้ (1) บริษัทฯ จะถือหุ้นใน VIA จำนวน 22,450 หุ้น หรือคิดเป็นสัดส่วนร้อยละ 89.8 ของทุนจดทะเบียนชำระแล้วทั้งหมดใน VIA และ (2) ASHK จะถือหุ้นใน VIA จานวน 2,550 หุ้น หรือคิดเป็นสัดส่วนร้อยละ 10.2 ของทุนจดทะเบียนชำระแล้วทั้งหมดใน VIA